O‘zbekistonda koronavirus qayd etilishi holatlari keskin oshayotgani sababli 18 apreldan karantin qoidalari kuchaytirilishi ma’lum qilindi. Professional futbol ligasi ham karantin tartibiga amal qilgan holda bugun, 17 apreldan milliy chempionat o‘yinlarida tibbiy nazoratga jiddiy e’tibor qaratishga kirishdi. Pro liganing 5-turidan o‘rin olgan «Neftchi» — «Xorazm» bahsida stadionga tashrif buyurgan muxlislarning masofa saqlab o‘tirishlari uchun o‘rindiqlar alohida belgilab, ajratib chiqildi. Shuningdek, stadionga kirayotgan tomoshabinlarning harorati o‘lchanib, ularning tibbiy niqobda bo‘lishlari talab qilinmoqda. Bellashuv davomida ham muxlislarning ijtimoiy masofani saqlashlariga alohida e’tibor qaratilishi ko‘zda tutilgan.